EkBass/fiwiki-20250220-pages-articles huggingface dataset:
Leena Rousti

Leena Maria Rousti (s. 15. toukokuuta 1963 Helsinki) on suomalainen vapaa näyttelijä ja laulaja. Hänen äänialansa on mezzosopraano. Rousti on näytellyt muun muassa Tampereen Teatterissa, Tampereen Työväen Teatterissa, Seinäjoen kaupunginteatterissa ja Kokkolan kaupunginteatterissa.Ilona-tietokanta : Rousti, Leena == Ura == Leena Rousti syntyi oopperalaulaja Eero Roustin ja lipunmyyjä Inga Fransmanin perheeseen. Hän toimi avustajana Suomen Kansallisoopperassa jo 1970-luvulla sekä 1982–1989. Vuosina 1979–1982 hän näytteli Helsingin Kaupunginteatterissa ja 1982–1990 Suomen Kansallisteatterissa. Vuosina 1990–1995 Rousti näytteli Tampereen Teatterissa. Vuosina 2011–2014 hän oli kiinnitettynä Seinäjoen kaupunginteatteriin ja 2015–2017 Kokkolan kaupunginteatteriin. Roustin näyttämötehtäviä ovat muun muassa Inez, Nicole ja Simone näytelmässä Leipurin kaunis vaimo, musikaalin Evita nimiosa sekä sisar Margarete ja abbedissa musikaalissa Sound of Music. Näytelmässä Taivaan tulet Rousti teki Leena Junnin ja Röhkön roolit Pyynikin kesäteatterissa 2016. Vuonna 1990 Rousti näyttäytyi laulavana naisena Jouko Suikkarin rikoselokuvassa Rundi. == Lähteet == * * === Viitteet === == Aiheesta muualla == *Yle.fi: Freelancenäyttelijä Leena Rousti sai unelmaroolin, ja sitten koronarajoitukset veivät esitykset alta Luokka:Suomalaiset näyttelijät Luokka:Vuonna 1963 syntyneet Luokka:Elävät henkilöt
Lhuis

Lhuis on kunta itäisessä Ranskassa Ainin departementissa Auvergne-Rhône- Alpesin alueella. Se sijaitsee Rhônejoen varrella, noin 23 kilometriä Belleyn kaupungista länteen. Kunnan keskusta sijaitsee noin 400 metrin korkeudessa. Keskustassa oleva Marian taivaaseenottamisen kirkko (Église de l'Assomption) on peräsisin 1100-luvulta. Se lisättiin historiallisten monumenttien luetteloon vuonna 1930. ==Lähteet== ==Aiheesta muualla== Luokka:Ainin kunnat
Juli Arsenjev

Juli Konstantinovitš Arsenjev (; 1818 Pietari – 1873 Tula) oli venäläinen aatelismies ja virkamiesРусский биографический словарь. Hän toimi vuosina 1861–1862 Smolenskin kuvernementin, vuosina 1862–1870 Aunuksen kuvernementin ja vuosina 1870–1873 Tulan kuvernementin kuvernöörinä. Vuonna 1868 hän saavutti salaneuvoksen virka-arvon. Hänellä oli myös kamarijunkkarin arvonimi. ==Lähteet== Luokka:Vuonna 1818 syntyneet Luokka:Vuonna 1873 kuolleet Luokka:Venäläiset aateliset Luokka:Smolenskin kuvernementin kuvernöörit Luokka:Aunuksen kuvernementin kuvernöörit Luokka:Tulan kuvernementin kuvernöörit
RCS (täsmennyssivu)

RCS voi tarkoittaa seuraavia: * Revision Control System, versionhallintajärjestelmä * Rich Communication Services, tekstiviestin korvaajaksi pyrkivä tietoliikenneprotokolla * Rochesterin lentokentän (Kent, Englanti) IATA-koodi * Radio Computing Services, yhdysvaltalainen ohjelmistoyritys * Reaction Control System, työntövoiman ohjausjärjestelmä avaruussukkulassa
Leo Gardemeister

Leo Gardemeister (s. 9. lokakuuta 2000) on suomalainen pesäpalloilija. Gardemeister edustaa Superpesiksessä pelaavia Imatran Pallo-Veikkoja. Hänen kasvattajaseuransa on Kouvolan Pallonlyöjät. Gardemeisterilla on sopimus Imatran Pallo-Veikkojen kanssa kausista 2024 ja 2025 sekä optio kaudesta 2026. Hän pelaa etenijäjokerina. Gardemeister on pelannut 18 Superpesiksen runkosarjan ottelua. Näissä otteluissa hän on lyönyt yhden kunnarin, tuonut kymmenen juoksua ja kerännyt 66 kärkilyöntipistettä. Tilastot päivitetty 10. heinäkuuta 2024. Gardemeister työskentelee tutkimusapulaisena LUT- Yliopistonhttps://www.lut.fi/fi/profiilit/leo-gardemeister Renewable Electricity Generation and Storage-laboratoriossa. == Lähteet == Luokka:Suomalaiset pesäpalloilijat Luokka:Vuonna 2000 syntyneet Luokka:Elävät henkilöt
Gardemeister

Gardemeister on muun muassa seuraavien suomalaisten henkilöiden sukunimi: * Anssi Gardemeister (1939–2018), säveltäjä, sovittaja, sanoittaja ja musiikinopettaja * Leena Gardemeister (s. 1968), suurlähettiläs * Leo Gardemeister (s. 2000), pesäpalloilija * Toni Gardemeister (s. 1975), ralliautoilija
Vikøyri

Vikøyri on taajama Vikin kunnassa Vestlandin läänissä Norjassa ja kuntansa hallinnollinen keskus. Taajaman pinta-ala on 1,4 neliökilometriä ja asukasluku 1 212 vuonna 2024. Vikøyrissä on muun muassa Tinen meijeri, joka valmistaa gamalost-juustoa. ==Kuvia== Hove steinkyrkje.jpg|Hoven kirkko Hopperstad stave church 02.jpg|Hopperstadin sauvakirkko ==Lähteet== ==Aiheesta muualla== Luokka:Norjan taajamat Luokka:Vik
Hoven kirkko

Hoven kirkko () on Vikin kunnassa Vestlandin läänissä Norjassa sijaitseva kivinen pitkäkirkko 1100-luvulta. Arkkitehti Peter Andreas Blixin johdolla ränsistynyt ja purku-uhan alla ollut keskiaikainen kirkko kunnostettiin 1800-luvun lopulla. ==Lähteet== ==Aiheesta muualla== Luokka:Norjan kivikirkot Luokka:Vik
Hopperstadin sauvakirkko

Hopperstadin sauvakirkko () on Vikin kunnassa Vestlandin läänissä Norjassa sijaitseva sauvakirkko 1100-luvulta. ==Lähteet== ==Aiheesta muualla== Luokka:Norjan sauvakirkot Luokka:Vik
Arnafjordin kirkko

Arnafjordin kirkko () on Vikin kunnassa Vestlandin läänissä Norjassa sijaitseva puinen pitkäkirkko vuodelta 1645. ==Lähteet== ==Aiheesta muualla== Luokka:Norjan puukirkot Luokka:Vik
Vikin kirkko (Vik)

Vikin kirkko () on Vikin kunnassa Vestlandin läänissä Norjassa sijaitseva puinen pitkäkirkko vuodelta 1877. ==Lähteet== ==Aiheesta muualla== Luokka:Norjan puukirkot Luokka:Vik
Anders Nummedal

Anders Johnsen Nummedal (27. tammikuuta 1867 Vik – 6. maaliskuuta 1944 Oslo) oli norjalainen arkeologi. Hän erikoistui Norjan kivikauden aikaiseen kulttuuriin ja löysi ensimmäiset merkit Fosnan ja Komsan kulttuureista. ==Lähteet== ==Aiheesta muualla== Luokka:Norjalaiset arkeologit Luokka:Vuonna 1867 syntyneet Luokka:Vuonna 1944 kuolleet
Austin Osman Spare

Austin Osman Spare (30. joulukuuta 1886 Lontoo – 15. toukokuuta 1956 Lontoo) oli brittiläinen piirtäjä, taidemaalari ja okkultisti.Austin Osman Spare Artnet, viitattu 11.7.2024 Phil Baker, Austin Osman Spare: Cockney visionary The Guardian 6.5.2011, viitattu 11.7.2024 Hän yhdisti okkultistisia ja muinaisia mytologisia aiheita teoksiinsa, jotka laati art nouveaun ja symbolismin estetiikan pohjalta. Hän uskoi taiteen kumpuavan alitajunnassa olevasta "latentista tiedosta". Spare opiskeli Royal College of Artissa. Hän sai vuosina 1904–1912 menestystä groteskeilla piirroksillaan.Robert Shehu- Ansell, Austin Osman Spare: Psychopathia Sexualis Kinsey Institute, viitattu 11.7.2024 Spare teki kokeiluja automatismin parissa jo ennen surrealisteja. Häntä onkin kuvailtu "protosurrealistiksi". Spare julkaisi myös kirjoituksiaan ja toimitti kahta lehteä.Phil Baker, Austin Osman Spare: Cockney visionary The Guardian 6.5.2011, viitattu 11.7.2024 Vuonna 1919 Spare erosi vaimostaan, näyttelijä Eily Shaw'sta. Ensimmäisen maailmansodan jälkeen hänen suosionsa lisäksi hiipui. Spare eli 1920-luvulla eristäytynyttä elämää, mutta jatkoi taiteen tekemistä. Hän teki muun muassa satyyrimaisia kuvia kasvoista. Spare hyödynsi anamorfoosia ja teki kuvia itsestään naisena, Jeesuksena ja Adolf Hitlerinä. Osa hänen teoksistaan oli niin eroottisia, ettei niitä laillisesti ollut mahdollista asettaa näytteille hänen elämänsä aikana. Sparen tyylivalikoima oli hyvin laaja ja ulottui huolellisesti pastelliväreillä tehdyistä muotokuvista kalligrafiaan. Brittilehdistössä hän palasi lyhyesti julkisuuteen sankarin maineessa, koska hän oli kieltäytynyt tekemästä muotokuvaa, jota Hitler oli pyytänyt häneltä ilmeisesti Saksan suurlähetystön henkilökunnan kautta. Spare sai vaikutteita teosofiasta ja spiritualismista. Hän kuului lyhyesti Aleister Crowleyn hengellisiin piireihin. Spare sai uutta suosiota 1930-luvun lopussa ja piti taas näyttelyitä elämänsä loppupuolella. Hänen tuotantoonsa kuuluu yli 3 000 teosta. Aikansa taidepiirien ulkopuolella vaikuttanut Spare kuitenkin pysyi pitkään lähinnä kulttihahmona. 1960-luvulla Mario Amaya kuvaili Sparea postuumisti "Britannian ensimmäiseksi poptaiteilijaksi". Led Zeppelinistä tunnettu muusikko Jimmy Page keräsi Sparen taiteen kokoelman. Kenneth Grant käsitteli Sparea kirjoituksissaan mytologisoidusti lapsuusaikana initioituna synkkänä velhona. Sparen teoksia on muun muassa Metropolitan Museum of Artissa, Victoria and Albert Museumissa ja Princeton University Art Museumissa. == Lähteet == Luokka:Englantilaiset taidemaalarit Luokka:Okkultistit Luokka:Vuonna 1886 syntyneet Luokka:Vuonna 1956 kuolleet
Ángel Bossio

Ángel Bossio (5. toukokuuta 1905 – 31. elokuuta 1978) oli argentiinalainen jalkapallomaalivahti. Hän oli pituudeltaan 178-senttimetrinen. Bossio edusti urallaan Atlético Talleresia ja River Platea. Hän pelasi Argentiinan maajoukkueessa yhteensä 21 ottelua ja voitti Copa Américan kausilla 1926–1927 ja 1928–1929. Hän kuului joukkueen kokoonpanoon kesäolympialaisissa 1928 ja vuoden 1930 maailmanmestaruuskilpailuissa. == Lähteet == Luokka:Argentiinalaiset jalkapallomaalivahdit Luokka:Vuonna 1905 syntyneet Luokka:Vuonna 1978 kuolleet
Juan Botasso

Juan Botasso (23. lokakuuta 1908 Quilmes, Buenos Airesin maakunta, Argentiina – 5. lokakuuta 1950) oli argentiinalainen jalkapallomaalivahti. Hän oli pituudeltaan 169-senttimetrinen. Botasso edusti urallaan Argentino de Quilmesia, Racing Clubia ja Quilmesia. Hän pelasi Argentiinan maajoukkueessa yhteensä 9 ottelua ja voitti Copa Américan kaudella 1928–1929. Hän kuului Argentiinan kokoonpanoon vuoden 1930 maailmanmestaruuskilpailuissa. == Lähteet == Luokka:Argentiinalaiset jalkapallomaalivahdit Luokka:Vuonna 1908 syntyneet Luokka:Vuonna 1950 kuolleet
Sverre Riisnæs

Sverre Parelius Riisnæs (6. marraskuuta 1897 Vik – 21. kesäkuuta 1988 Oslo) oli norjalainen juristi ja äärioikeistolaisen Nasjonal Samling -puolueen poliitikko, joka toimi saksalaismiehityksen aikaisen Vidkun Quislingin johtaman nukkehallituksen oikeusministerinä. Hänen johdollaan Norjan juutalaisia karkotettiin Natsi-Saksaan ja oikeusjärjestelmä mukautettiin natsien toiveiden mukaiseksi. Sodan jälkeen Riisnæs haastettiin oikeuteen, mutta psyykkisen sairauden vuoksi häntä ei tuomittu rangaistukseen. ==Lähteet== ==Aiheesta muualla== Luokka:Norjalaiset juristit Luokka:Norjan oikeusministerit Luokka:Vuonna 1897 syntyneet Luokka:Vuonna 1988 kuolleet
Roberto Cherro

Roberto Cherro (23. helmikuuta 1907 Barracas, Buenos Aires, Argentiina 11. lokakuuta 1965) oli argentiinalainen jalkapalloilija, pelipaikaltaan keskushyökkääjä. Cherro edusti urallaan Ferron ja Sportivo Barracasin lisäksi Boca Juniorsia vuodet 1926–1938. Hän voitti jälkimmäisen kanssa viidesti Argentiinan Primera Divisiónin vuosina 1926, 1930, 1931, 1934 ja 1935. Hänet valittiin liigan parhaaksi maalintekijäksi neljästi kausina 1925–1926, 1927–1928, 1929–1930 ja 1936–1937. Cherro pelasi Argentiinan maajoukkueessa yhteensä 17 ottelua ja teki niissä 12 maalia. Hän voitti joukkueen kanssa Copa Américan kaudella 1928–1929 ja kuului joukkueen kokoonpanoon sekä vuoden 1930 maailmanmestaruuskilpailuissa että kesäolympialaisissa 1928. == Lähteet == Luokka:Argentiinalaiset jalkapalloilijat Luokka:Vuonna 1907 syntyneet Luokka:Vuonna 1965 kuolleet
Kotiutuskilpailu

Kotiutuskilpailu on menetelmä, jota käytetään pesäpallo-ottelun ratkaisemiseen tilanteessa, jossa molemmat joukkueet ovat voittaneet yhden jakson tai molemmat jaksot ovat päättyneet tasan ja supervuoropari on päättynyt tasan tai sitä ei ole pelattu. Hutunkeiton voittanut joukkue valitsee, aloittaako se kotiutuskilpailun ja mahdollisen sitä edeltävän supervuoroparin sisä- vai ulkovuorolla. Joukkueilla on kotiutuskilpailun ensimmäisellä kierroksella käytettävissään viisi lyöjä-etenijäparia, joissa kukin lyöjä voi yrittää valmiina kolmospesällä olevan etenijän kotiuttamista enintään kolmella lyönnillä. Seuraava pari siirtyy vuoroon välittömästi etenijän päästyä lopulliseen ratkaisuun ja pallon palauduttua kotipesään. Lyöjä saa yrittää kotiutuskilpailussa kunniajuoksua, mutta ei voi edetä harhaheitolla kotipesään. Mikäli molemmat joukkueet ovat tehneet viidellä parilla yhtä monta juoksua, jatketaan kotiutuskilpailua kolmen parin kierroksilla ratkaisuun saakka. Kaudesta 2024 lähtien Superpesiksen, Ykköspesiksen ja nuorten Superpesiksen runkosarjaotteluissa ei ole pelattu supervuoroparia, vaan tasatilanteessa on siirrytty suoraan kotiutuskilpailuun. == Lähteet == Luokka:Pesäpallotermit
Alberto Chividini

Alberto Chividini (23. helmikuuta 1907 San Miguel de Tucumán, Tucumánin maakunta, Argentiina – 31. lokakuuta 1961) oli argentiinalainen jalkapalloilija, pelipaikaltaan puolustaja. Chividini edusti urallaan muun muassa Central Nortea ja San Lorenzoa. Hän debytoi Argentiinan maajoukkueessa heinäkuussa 1930 ja pelasi joukkueessa yhteensä 3 ottelua. Hän voitti Copa Américan kaudella 1928–1929 ja kuului joukkueen kokoonpanoon vuoden 1930 maailmanmestaruuskilpailuissa. == Lähteet == Luokka:Argentiinalaiset jalkapalloilijat Luokka:Vuonna 1907 syntyneet Luokka:Vuonna 1961 kuolleet
José Della Torre

thumb|José Della Torre vuonna 1936. José Della Torre (23. maaliskuuta 1906 San Isidro, Suur-Buenos Aires, Argentiina – 31. heinäkuuta 1979) oli argentiinalainen jalkapalloilija, pelipaikaltaan oikea laitapuolustaja. Della Torre edusti urallaan Racing Clubia, Americaa, Ferroa ja Atlantaa. Hän pelasi Argentiinan maajoukkueessa yhteensä 5 ottelua, joista kaikki vuoden 1930 maailmanmestaruuskilpailuissa. == Lähteet == Luokka:Argentiinalaiset jalkapalloilijat Luokka:Vuonna 1906 syntyneet Luokka:Vuonna 1979 kuolleet
Juan Evaristo

Juan Evaristo (20. kesäkuuta 1902 Buenos Aires, Argentiina – 8. toukokuuta 1978) oli argentiinalainen jalkapalloilija, pelipaikaltaan puolustava keskikenttäpelaaja. Evaristo edusti 15 vuotta kestäneellä urallaan Colegialesia, Huracánia, Boca Juniorsia, Independientea, Argentinos Juniorsia ja Sportivo Barracasia. Hän voitti Boca Juniorsin kanssa Argentiinan Primera Divisiónin vuonna 1931. Evaristo edusti Argentiinan maajoukkuetta vuoden 1930 maailmanmestaruuskilpailuissa ja kesäolympialaisissa 1928. == Lähteet == Luokka:Argentiinalaiset jalkapalloilijat Luokka:Vuonna 1902 syntyneet Luokka:Vuonna 1978 kuolleet
H-101

H-101 (; ) on venäläinen subsooninen ilmasta-maahan-risteilyohjus. Se pohjautuu H-55 -risteilyohjukseen. H-101 otettiin käytöön 2012 ja operatiivisesti Syyrian sisällissodassa marraskuussa 2015. Risteilyohjus voidaan varustaa ydinkärjellä, jolloin siitä käytetään nimeä H-102. Aseen suunnittelija ja valmistaja on Taktitšeskoje raketnoje vooruženije -asekonserniin kuuluva MKB Raduga. == Käyttö == Venäjä on käyttänyt tätä risteilyohjusmallia useasti Syyriassa (2015–) ja hyökkäyssodassaan (2022–) Ukrainaan. Venäläisisiä lentokoneita, jotka ovat yhteensopivia ohjuksen kanssa: * Tupolev Tu-160 Blackjack, * Tupolev Tu-22M3/5 Backfire C, * Tupolev Tu-95MS16 Bear-H, ja * Suhoi Su-27IB Tunnetuihin käyttötapauksiin ja ilmeisiin sotarikoksiin lukeutuu 8. heinäkuuta 2024 tehty ohjusisku kiovalaiseen lastensairaala Oh’matdytiin. Sairaalarakennukset on mainittu erikseen suojeltavina kohteina myös Venäjän vahvistamassa, Geneven sopimuksissa. Ajatuspaja ISW:n mukaan 8. heinäkuuta 2024 ohjusiskuissa venäläiset H-101-risteilyohjukset lensivät poikkeuksellisen alhaalla, joissain tapauksissa vain noin 50 metriä maanpinnan yläpuolella, mikä vaikeutti ilmatorjunnan kykyä osua niihin. Matala lentokorkeus viittaa osaltaan mahdollisuuteen, että venäläisjoukot olisivat kehittäneet hyökkäystaktiikkansa tai soveltaneet teknologioita aiemmasta poikkeavalla tavalla risteilyohjusiskussa. Esimerkiksi kohteita tiedustelevien droonien tietoliikenteen käyttöä on voitu rajoittaa niin, että ne ovat yhteydessä risteilyohjuksien ohjaamoon vasta silloin, kun ohjukset ovat jo matkallaan lähellä aiottua kohdetta. ==Ominaisuudet== Ohjuksen tärkeimmät ominaisuudet on mainittu oheisessa mallineessa. Useita H-101 -ohjuksia on pudotettu Ukrainassa niin, että ne ovat säilyneet varsin ehjinä, jolloin ohjuksen rakennetta on päästy tutkimaan. Ohjuksen on joissain lähteissä väitetty olevan häiveominaisuuksilla varustettu. H-101:lla on litteän kulmikas poikittaisprofiili, joka saattaisi hyvin tehtynä pienentää tutkaheijastavuutta. Mutta ohjuksen materiaalit eivät ole tutkaheijastusta pienentäviä, eikä pintaa ei ole häivekäsitely, joten ohjusta ei sitä tarkastelleiden ukrainalaistutkijoiden mukaan voida pitää häiveohjuksena. Häiveominaisuus on heidän mukaansa valeuutisointia. Risteilyohjuksessa on lämpöhakuisten torjuntaohjusten vastatoimena soihtuja, joilla ohjustorjuntaa voidan pyrkiä harhauttamaan. Russian Kh-101 missile shot in Vinnytsia Oblast, 2023-01-26 (01).jpg| Vinnytsjan alueelle Ukrainaan 26.1.2023 pudonnut H-101-risteilyohjus. SU-30SM escortant un Tu-160 qui lance un missile de croisière.png|Suhoi Su-30SM -hävittäjän saattama Tupolev Tu-160 -pommittaja ja sen laukaisema H-101-risteilyohjus Syyriassa marraskuussa 2015. Пуски крылатых ракет по объектам террористов в Сирии с борта Ту-160.ogv|Tupolev Tu-160 -pommittaja ja kaksi H-101:sta (Syyria, 2015). == Lähteet == ==Aiheesta muualla== Luokka:Risteilyohjukset Luokka:Venäläiset ohjukset
Wanda Sykes

Wanda Sykes (s. 7. maaliskuuta 1964 Portsmouth, Virginia) on yhdysvaltalainen stand up -koomikko ja näyttelijä. Hän on ääninäytellyt muun muassa Yli aidan, Tallipihan bilehileet, Karhuveljeni Koda 2, Rio, Ice Age 4: Mannerten mullistus, Ice Age 5: Törmäyskurssilla, Uglydolls - Täydellisen epätäydelliset ja Paavo Pesusieni ja Santa-Sanna pelastavat Tangalan. == Filmografia == Elokuvat Vuosi Elokuva Rooli 2000 Pähkähullu professori 2: Klumpit Chantal 2005 Anoppi on pahin Ruby 2006 Yli aidan Stella Tallipihan bilehileet Pipsa Karhuveljeni Koda 2 Innoko 2007 Evan taivaanlahja Rita Daniels 2011 Rio Chloe 2012 Ice Age 4: Mannerten mullistus Mummi 2016 Ice Age 5: Törmäyskurssilla Bad Moms Dr. Karl 2017 A Bad Moms Christmas 2019 Uglydolls - Täydellisen epätäydelliset Wage 2024 Paavo Pesusieni ja Santa-Sanna pelastavat Tangalan Sue Nahmee Luokka:Yhdysvaltalaiset stand up -koomikot Luokka:Yhdysvaltalaiset näyttelijät Luokka:Vuonna 1964 syntyneet Luokka:Elävät henkilöt
Harvey Guillén

Javier "Harvey" Guillén (s. 30. toukokuuta 1990 Orange County, Kalifornia) on yhdysvaltalainen näyttelijä. Hän on ääninäytellyt muun muassa Saapasjalkakissa: Viimeinen toivomus, Toive ja Karvinen. == Filmografia == Elokuvat Vuosi Elokuva Rooli 2013 The Internship Zach 2022 Saapasjalkakissa: Viimeinen toivomus Perrito 2023 Suuri kusetus Shitstain Blue Beetle tohtori Sanchez Toive Gabo 2024 Karvinen Osku Luokka:Yhdysvaltalaiset näyttelijät Luokka:Vuonna 1990 syntyneet Luokka:Elävät henkilöt
Smurffit (vuoden 2025 elokuva)

Smurffit -elokuva () on tuleva vuonna 2025 tietokoneanimoitu musikaalielokuva, jonka on ohjannut Chris Miller, ja käsikirjoittannut Pam Brady. Elokuvan ääninäyttelijöihin kuuluvat Rihanna, Nick Offerman, Natasha Lyonne, JP Karliak, Dan Levy, Amy Sedaris, Nick Kroll, James Corden, Octavia Spencer, Hannah Waddingham, Sandra Oh, Alex Winter, Billie Lourd, Xolo Maridueña, Kurt Russell, ja John Goodman. Luokka:Vuoden 2025 yhdysvaltalaiset elokuvat Luokka:Yhdysvaltalaiset animaatioelokuvat Luokka:Yhdysvaltalaiset elokuvamusikaalit
JP Karliak

John Paul Karliak on yhdysvaltalainen näyttelijä ja koomikko. == Filmografia == Elokuvat/TV Sarjat/Videopelit Vuosi Elokuva/TV Sarja/Videopeli Rooli 2011 Ringer Party Planner 2014 Skylanders: Trap Team Wolfgang 2016 Skylanders: Imaginators 2019 Neon Genesis Evangelion Kouzou Fuyutsuki 2020 Crash Bandicoot 4: It’s About Time Tri. Nefarious Tropy 2021 Näin meillä Viki Star Wars: Visions Trandoshan Ratchet & Clank: Rift Apart Ramubotti 2023 Star Wars: The Bad Batch Babwa Venomor 2024– X-Men ’97 Morph, William Stryker, sivuäänet 2025 Smurffit TBA
Dan Levy

Daniel Joseph Levy (s. 9. elokuuta 1983 Toronto, Kanada) on kanadalainen näyttelijä ja elokuvantekijä. Levy on tunnettu erityisesti sarjasta Schitt's Creek, jonka hän loi ja näytteli yhdessä isänsä Eugene Levyn kanssa. Hän on ääninäytellyt muun muassa Haunted Mansion, Smurffit ja Eläinten frendit. == Filmografia == Elokuvat Vuosi Elokuva Rooli 2023 Haunted Mansion Vic 2025 Smurffit TBA Eläinten frendit
Nick Kroll

Nicholas Kroll (s. 5. kesäkuuta 1978 Rye, New York) on yhdysvaltalainen näyttelijä, ääninäyttelijä, koomikko, kirjailija ja tuottaja. Hänet tunnetaan luomisesta ja ääninäyttelijöistä Sausage Party, Sing, Kapteeni Kalsari: Elokuva, Lemmikkien salainen elämä 2, Perhe Addams, Perhe Addams 2, Sing 2 ja Smurffit. Luokka:Yhdysvaltalaiset ääninäyttelijät Luokka:Yhdysvaltalaiset koomikot Luokka:Yhdysvaltalaiset kirjailijat Luokka:Vuonna 1978 syntyneet Luokka:Elävät henkilöt
Ilmapulputus

Laivoissa käytetään vedenalaisen pohjan ilmavoitelua, jossa miljoonilla mikroskooppisilla ilmakuplilla vähennetään rungon kitkaa . Ilmapulputus keksittiin Wärtsilässä Ilmapulputusta (Wärtsilä Airbubbling System) käytettiin myös esim. jäänmurtaja Kontiossa Luokka:Laivatekniikka
Sähköinen tunnistaminen

Sähköisellä tunnistamisella tarkoitetaan henkilöllisyyden todentamista sähköisesti. Vahva sähköinen tunnistus voidaan toteuttaa teknisesti eri menetelmiin. Suomessa sähköisestä tunnistamisesta on säädetty laissa vahvasta sähköisestä tunnistamisesta ja sähköisistä luottamuspalveluista (7.8.2009/617). Sähköistä tunnistamista valvoo Suomessa Kyberturvallisuuskeskus. ==Lähteet== Luokka:Sähköinen asiointi
Montagnieu (Ain)

Montagnieu on kunta itäisessä Ranskassa Ainin departementissa Auvergne-Rhône- Alpesin alueella. Se sijaitsee Rhônejoen varrella, noin 28 kilometriä Belleyn kaupungista länteen. Kylän keskelle rakennettiin Saint-Loupin kappeli samalla paikalla olleen kappelin tilalle. Kappeli nimettiin Saint-Didierin kirkoksi vuonna 1733. Kirkkoa laajennettiin vuonna 1842. Montagnieu kuuluu Bugeyn viinintuotantoalueeseen, ja sen Montagnieu (AOC) -viinit ovat saaneet AOC statuksen. ==Lähteet== ==Aiheesta muualla== Luokka:Ainin kunnat
Montagnieu

Montagnieu voi tarkoittaa seuraavia: * Montagnieu, kunta Ainin departementissa Ranskassa * Montagnieu, kunta Isèren departementissa Ranskassa * Montagnieu (AOC), Ainin departementissa valmistettua viiniä
Villebois

Villebois on kunta itäisessä Ranskassa Ainin departementissa Auvergne-Rhône- Alpesin alueella. Se sijaitsee Rhônejoen varrella, noin 35 kilometriä Belleyn kaupungista länteen. Villebois'n kiveä käytettiin rakentamisessa 1500-luvulta 1950-luvulle asti. Tämän jälkeen louhokset suljettiin. Louhoksien kalkkikivestä on rakennettu useita tunnettuja rakennuksia, kuten Lyonin oikeuspalatsi. Villebois'n keskusaukiolla on louhoksessa tehty monoliitti, joka pystytettiin yhtenä kappaleena vuonna 1890 Ranskan vallankumouksen satavuotisjuhlaksi. == Tunnettuja kuntalaisia == * Joseph Récamier (1774 - 1852), kirurgi ==Lähteet== ==Aiheesta muualla== Luokka:Ainin kunnat
Bentsamidi

Bentsamidi (C12H11NO) on aromaattisiin amideihin kuuluva orgaaninen yhdiste. Yhdistettä voidaan käyttää muiden yhdisteiden synteeseissä. == Ominaisuudet, valmistus ja käyttö == Huoneenlämpötilassa bentsamidi on väritöntä kiteistä ainetta. Yhdiste liukenee hieman määrin veteen tai dietyylieetteriin, mutta liukenee paremmin esimerkiksi etanoliin, bentseeniin ja pyridiiniin. Bentsamidi on polymorfista ja siitä tunnetaan kidemuodot I, II, III ja IV. Näistä vain kidemuoto I on stabiili, ja muut ovat metastabiileja eli muuntuvat muodostumisensa jälkeen kidemuodoksi I. Bentsamidia valmistetaan bentsoyylikloridin tai bentsoehappoanhydridin ja ammoniakin tai ammoniumkarbonaatin reaktiolla. : Bentsamidia käytetään esimerkiksi väriaineiden synteesiin. == Lähteet == Luokka:Amidit Luokka:Aromaattiset yhdisteet
Eldon Gorst

Eldon Gorst (1861–1911) oli englantilainen diplomaatti. Hän aloitti diplomaattiuransa 1885. Gorst oli vuodesta 1890 välittömien verojen tarkastaja Egyptissä, 1898–1904 Egyptin hallituksen neuvonantajana raha-asioissa ja 1904–1907 ulkoasiainministeriön apulaisalivaltiosihteerinä. Vuodesta 1907 lähtien hän toimi Englannin valtiollisena asiamiehenä ja pääkonsulina Egyptissä ja maan tosiasiallisena vallankäyttäjänä.Tietosanakirja 1909, osa 11, Hakusana: Gorst, Eldon ==Lähteet== ==Aiheesta muualla== Luokka:Brittiläiset virkamiehet Luokka:Brittiläiset diplomaatit Luokka:Vuonna 1861 syntyneet Luokka:Vuonna 1911 kuolleet
Kamarikesä

Kamarikesä on vuonna 2005 perustettu nuoriin muusikoihin keskittyvä kamarimusiikkifestivaali, joka järjestetään Helsingin Ritarihuoneella. Kamarikesän järjestämisestä vastaa Ritarihuone ry. Festivaalin perustivat Ville Komppa ja Pasi Eerikäinen. Festivaalin taiteelliset johtajat vaihtuvat noin 5 vuoden välein. Taiteelliset johtajat valitsevat omat seuraajansa seuraavan sukupolven osaajista. Vuonna 2021 johtajina aloittivat viulisti Abel Puustinen, pianisti Ossi Tanner ja klarinetisti Klaara Vasara. Aikaisempia taiteellisia johtajia ovat olleet festivaalin perustaneet Sibelius-Akatemian musiikinteorian lehtori Ville Komppa ja Radion sinfoniaorkesterin viulisti Pasi Eerikäinen, Sinfonia Lahden ylikapellimestari ja BBC:n Sinfoniaorkesterin päävierailija Dalia Stasevska, palkittu pianisti Johannes Piirto sekä arvostettu Borea-kvartetti, jonka jäseniä ovat Tami Pohjola, Kasmir Uusitupa, Riina Piirilä ja Senja Rummukainen. Kamarikesässä ovat esiintyneet viulistit Pekko Pulakka, Otto Antikainen ja Rebecca Roozeman, suomalaiskapellimestarit Klaus Mäkelä ja Tarmo Peltokoski, sellisti Jonathan Roozeman ja Stephanie Huang, sellisti-säveltäjä Lauri Porra, baritoni Aarne Pelkonen, näyttelijät Kati Outinen ja Alina Tomnikov, sekä maailmaa kiertävä suomalainen Kamus- kvartetti. Toimintavuoden 2024 aikana festivaalilla esiintyivät myös muun muassa pianisti-säveltäjä Iiro Rantala, vuoden 2024 Jazz-Emmalla palkittu Selma Savolainen, ja Timo Mustakallio -kilpailussa palkittu vain 21-vuotias Gabriel Kivivuori. ==Lähteet== ==Aiheesta muualla== * Kamarikesän verkkosivut Luokka:Kamarimusiikki Luokka:Klassisen musiikin tapahtumat Suomessa Luokka:Helsingin musiikki
Carl Graebe

Carl James Peter Graebe (24. helmikuuta 1841 Frankfurt am Main – 19. tammikuuta 1927 Frankfurt am Main, Saksa)Graebe, Carl James Peter Deutsche Biographie. Viitattu 11.7.2024 oli saksalainen kemisti. Hän oli professori Königsbergissä 1870 ja Genevessä 1879. Hän kehitti 1869 yhdessä Carl Theodore Liebermannin kanssa alitsariini-väriaineen synteettisen valmistuksen antraseenista. Sittemmin synteettinen alitsariini on kokonaan syrjäyttänyt käytöstä värimataran luonnollisen väriaineen. Graeben teosten muita aiheita ovat ftaalihappo-, naftaliini-, antraseeni- ja fenantreenijohdannaiset.Tietosanakirja 1909, osa 11, Hakusana: Graebe, Karl ==Lähteet== ==Aiheesta muualla== Luokka:Saksalaiset kemistit Luokka:Vuonna 1841 syntyneet Luokka:Vuonna 1927 kuolleet
Kriminologia (lehti)

Kriminologia on vuonna 2020 perustettu Suomen Kriminologisen Yhdistyksen julkaisema tieteellinen aikakausilehti, joka julkaisee kriminologian alaan kuuluvia vertaisarvioituja artikkeleita, kirja-arvioita ja asiantuntijapuheenvuoroja. Lehden tavoitteena on olla kriminologisen tieteellisen keskustelun foorumi Suomessa, jossa artikkelit julkaistaan lähtökohtaisesti suomeksi tai ruotsiksi. Lehti hyväksyy laajasti eri tyyppisiä artikkeleita aina empiiristä tutkimuksista katsausartikkeleihin. Lehden ensimmäinen numero julkaistiin vuonna 2021, jonka jälkeen lehteä on julkaistu joko kerran tai kaksi vuodessa. Se on luettavissa ilmaiseksi Journal.fi- palvelussa. Julkaisun päätoimittaja on Tampereen yliopistossa työskentelevä kriminologian ja sosiaalipolitiikan tutkija Noora Ellonen. ==Lähteet== Luokka:Suomalaiset tiedelehdet
Linja 16 (Pariisin metro)

Paris Métro Ligne 16 (linja 16) on yksi Pariisin metron suuren laajennusprojektin Grand Paris Expressin neljästä uudesta linjasta. Linja yhdistää Pariisin pohjois- ja itäpuolella sijaitsevat esikaupungit Seine- Saint-Denis'n departementissa, ja se on tarkoitus avata kahdessa vaiheessa vuosina 2026 ja 2028. Linja 16 on täysin maanalainen ja automatisoitu (kuten kaikki Grand Paris Express -linjat). Linjan rakentaa Société du Grand Paris, jonka Ranskan hallitus on perustanut toteuttamaan Grand Paris Express -hanketta. Junia operoi Keolis, kun taas infrastruktuuria hallinnoi RATP. == Historia == Linjaa 16 ehdotettiin ensin Grand Paris Expressin punaisen linjan itäiseksi haaraksi. Maaliskuussa 2013 silloinen pääministeri Jean-Marc Ayrault ilmoitti "Uusi Grand Paris" -hankkeesta. Tuolloin linja sai nykyisen nimensä. Saint-Denis–Pleyelin ja Noisy–Champsin välinen linja on 27,5 km pitkä, ja siinä on 10 asemaa sekä yhteinen varikko linjan 17 kanssa. Tämän rataosuuden arvioidaan maksavan noin 2,85 miljardia euroa. Kolme asemaa jaetaan linjan 17 kanssa, mukaan lukien läntinen pääteasema Saint-Denis–Pleyel. Kymmenestä asemasta kahdeksan yhdistyy muihin Pariisin liikenneverkon linjoihin, mukaan lukien 4:ään metrolinjaan, 4:ään RER-linjaan ja 2:een raitiotielinjaan. Linjan rakentamisen oli alun perin tarkoitus aloittaa vuonna 2017 ja valmistua vuoteen 2023 mennessä. Helmikuussa 2018 ilmoitettiin, että linja valmistuisi vuoteen 2024 mennessä, ajoissa vuoden 2024 kesäolympialaisia ja paralympialaisia varten. Hankkeen viivästymisestä ilmoitettiin jälleen vuonna 2021, jolloin linjan avaaminen jaettiin kahteen vaiheeseen. === Rakentaminen === Yleishyödyllinen ilmoitus tehtiin joulukuussa 2015, ja radan valmistelevat rakennustyöt alkoivat helmikuussa 2016. Suuri maa- ja vesirakentaminen alkoi helmikuussa 2018. Helmikuussa 2021 tehtiin viimeinen suuri rakennussopimus, ja kaikki asemat ovat nyt rakenteilla. Viisi tunnelinporauskonetta kaivaa tunneleita linjan varrella. Saint-Denis–Pleyelin asema valmistui ensimmäisenä kesäkuussa 2024, koska asema palvelee Pariisin päästadionia ja on siten tärkeä yhteys olympialaisia varten. Saint-Denis–Pleyelin ja Clichy - Montfermeilin välinen rataosuus avataan vuonna 2026 ja laajennus etelään Noisy–Champsiin avataan vuonna 2028, jolloin linja valmistuu kokonaan. == Junat == Linjalla tullaan käyttämään Alstomin valmistamia kolmevaunuisia MR3V-junia, jotka ovat lyhyempiä versioita Linjalle 15 tulevista MR6V-junista. Linja saa lyhyemmät junat, koska sen käyttäjämäärien ennustetaan olevan alempia kuin muiden linjojen. Linjat 17 ja 18 tulevat käyttämään myös samoja junia. == Tulevaisuus == Linjaa on varauduttu jatkamaan 2030-luvulla yhdessä linjan 17 kanssa Nanterreen, jossa olisi vaihtoyhteys RER E:hen sekä Linjoihin 15 ja 18. Laajennuksella olisi kolme asemaa: Golombes, La Garenne Golombes ja Nanterre- La Folie. == Lähteet == Luokka:Pariisin metro
Liebermann

Liebermann on muun muassa seuraavien henkilöiden sukunimi: * Carl Theodore Liebermann (1842–1914), saksalainen kemisti * Lowell Liebermann (s. 1961), yhdysvaltalainen säveltäjä, pianisti ja kapellimestari * Max Liebermann (1847–1935), saksalainen taidemaalari ja graafikko * Rolf Liebermann (1910–1999), sveitsiläinen säveltäjä ja oopperajohtaja
Julian Lethbridge

Julian Lethbridge (s. 1947 Colombo, Sri Lanka) on brittiläinen taidemaalari ja piirtäjä.Julian Lethbridge Paula Cooper Gallery, viitattu 11.7.2024 Lethbridge varttui pääasiassa Englannissa. Hän opiskeli Winchester Collegessa vuosina 1960–1966 ja Cambridgen yliopistossa vuosina 1966–1969. Lethbridge muutti vuoteen 1972 mennessä New Yorkiin piirtämään ja maalaamaan. Hänen teostensa ensimmäinen näyttely pidettiin Julian Pretton galleriassa vuonna 1988. Tästä vuoden kuluessa Lethbridgelle omistettuja näyttelyjä pidettiin myös Paula Cooper Galleryssa (New York) ja Daniel Weinbergin galleriassa (San Francisco). Hänelle myönnettiin vuonna 1988 Francis J. Greenburger -palkinto.Julian Lethbridge Berggruen Gallery, viitattu 11.7.2024 Lethbridgen teokset perustuvat usein matemaattisiin periaatteisiin. Hänen teoksiaan on ollut näyttelyissä eri puolilla Eurooppaa ja Yhdysvaltoja. Niitä on otettu Metropolitan Museum of Artin, Whitney Museum of American Artin, Tate Galleryn, Art Institute of Chicagon ja National Gallery of Artin pysyviin kokoelmiin. Filantrooppi, taiteiden tukija Anne Hendricks Bass oli Lethbridgen pitkäaikainen elämänkumppani.Deborah Solomon, Anne Bass, 78, Arts Patron and Peerless Gardener, Dies The New York Times 8.4.2020, viitattu 11.7.2024 Huhtikuussa 2007 naamioituneet miehet tunkeutuivat pariskunnan kotiin, antoivat molemmille injektiot ja kieltäytyivät antamasta vasta-ainetta, ellei tunkeutujille annettaisi 8,5 miljoonaa Yhdysvaltain dollaria. Injektoitu aine osoittautui harmittomaksi, ja tunkeutujat lopulta pakenivat paikalta saamatta rahaa. Pariskunnalle aiemmin työskennellyt Emanuel Nicolescu tuomittiin muun muassa kiristyksen yrityksestä 20 vuoden vankeusrangaistukseen vuonna 2012. Muita tapaukseen liittyneitä henkilöitä ei ollut siihen mennessä tavoitettu.Butler sentenced to 20 years for trying to extort millions from Anne H. Bass New York Post 17.8.2012, viitattu 11.7.2024 == Lähteet == Luokka:Englantilaiset taidemaalarit Luokka:Vuonna 1947 syntyneet Luokka:Elävät henkilöt
Painin Euroopan-mestaruuskilpailut 1968

Vuoden 1968 painin Euroopan-mestaruuskilpailut järjestettiin kreikkalais- roomalaisen painin osalta kesäkuun 14.-16. kesäkuta Västeråsissa, Ruotsissa. Vapaapainissa kisattiin 1.-4. heinäkuuta Skopjessa, Makedonian sosialistisessa tasavallassa Jugoslaviassa. ==Kreikkalais-roomalainen paini (Västerås)== ===Mitalistit=== Sarja Kultaa Hopeaa Pronssia 52 kg Ivan Kotšergin Peter Kirov Jussi Vesterinen 57 kg Hristo Traikov János Varga Risto Björlin 63 kg Juri Grigorjev Jiří Švec Ilhan Topsakal 70 kg Vladimir Novohatko Matti Poikala Antal Steer 78 kg Sirrı Acar Milan Nenadić Vladislav Ivlev 87 kg Omar Bliadze Petar Krumov Jiří Kormaník 97 kg Ferenc Kiss Boyan Radev Pelle Svensson yli 97 kg Petr Kment István Kozma Ragnar Svensson ===Mitalitaulukko=== 1 4 0 1 5 2 1 3 0 4 3 1 2 1 4 4 1 1 1 3 5 1 0 1 2 6 0 1 2 3 7 0 1 0 1 8 0 0 2 2 ==Vapaapaini (Skopje)== ===Mitalistit=== Sarja Kultaa Hopeaa Pronssia 52 kg Bayo Bajev Paul Neff Mehmet Esenceli 57 kg Ali Alijev Ivan Šavov Zbigniew Żedzicki 63 kg Enju Todorov Petre Coman Hans-Jürgen Luczak 70 kg Enju Văltšev Jri Gussov Jan Karlsson 78 kg Daniel Robin Károly Bajkó Guliko Sagaradse 87 kg Andrei Tšovrebov Prodan Gardžev Francisc Balla 97 kg Vladimir Guljutkin Vasil Todorov Ryszard Długosz yli 97 kg Aleksandr Medved Osman Duraliev László Nyers ===Mitalitaulukko=== 1 4 1 1 6 2 3 4 0 7 3 1 0 0 1 4 0 1 1 2 Romania 0 1 1 2 6 0 1 0 1 7 0 0 1 1 0 0 1 1 0 0 1 1 == Lähteet == *FILA:n tietokanta 1968 Luokka:Vuoden 1968 urheilu Euroopan-mestaruuskilpailut 1968 Luokka:Jugoslavian urheilu Luokka:Västeråsin kunta Luokka:Skopjen urheilu
Heinrich Knirr

Heinrich Knirr (2. syyskuuta 1862 Pantschowa – 26. toukokuuta 1944 Staudach) oli saksalainen taidemaalari.Reinhard Müller, Heinrich Knirr Archiv für die Geschichte der Soziologie in Österreich 06/2008, viitattu 11.7.2024 Knirr opiskeli Wienin kuvataideakatemiassa ja Münchenin taideakatemiassa. Hän perusti vuonna 1888 taidekoulun, jonka tunnetuimpiin oppilaisiin kuului Paul Klee. Myös Emil Orlík opiskeli Knirrin johdolla. Knirr opetti lisäksi Münchenin taideakatemiassa vuosina 1898–1910. Hän kuului Münchener Secession - ja Wiener Secession -taiteilijaseuroihin. Knirr maalasi Adolf Hitlerin muotokuvan, joka oli esillä ensimmäisessä Suuressa saksalaisessa taidenäyttelyssä vuonna 1937. Teos otettiin toisen maailmansodan jälkeen Imperial War Museumiin.Der Führer Imperial War Museums, viitattu 11.7.2024 == Lähteet == Luokka:Saksalaiset taidemaalarit Luokka:Vuonna 1862 syntyneet Luokka:Vuonna 1944 kuolleet
Luettelo Euroopan saarista

Tämä on luettelo Euroopassa sijaitsevista saarista maittain. == Atlantin valtameri == ===Britteinsaaret=== **Iso-Britannia **Irlanti ====Englanti==== :*Wightsaari :*Sheppey :*Hayling :*Foulness :*Portsea :*Canvey :*Mersea :*Walney :*Wallasea :*Lundy :*Scillynsaaret ====Skotlanti==== :*Shetland :*Orkney :*Ulko-Hebridit :*Sisä-Hebridit :*Firth of Clyde :*Firth of Forth :*Leòdhas agus na Hearadh :*Skye :*Mainland :*Mull :*Islay :*Mainland :*Arran :*Jura :*South Uist :*North Uist ====Wales==== :*Anglesey :*Holy Island ====Irlanti==== :*Achill :*Aran :*Rathlin ====Mansaari==== :* Isle of Man :* Calf ====Kanaalisaaret==== :*Jersey :*Guernsey :*Alderney :*Sark ===Tanskansaaret=== :* Samsø :* Sejerø :*Färsaaret :*Grönlanti ===Ruotsin saaret=== :*Orust :*Hisingen :*Tjörn ===Portugalin saaret=== *Azorit *Madeira ===Espanjan saaret=== *Kanariansaaret ===Islanti=== *Islanti ==Iso-Belt ja Juutinrauma == ===Tanskansaaret=== :* Fyn :* Peberholm :* Sprogø :* Sjælland == Itämeri == ===Tanskan saaret=== :* Bornholm :* Falster :* Lollanti ===Viron saaret=== :* Abruka :* Hiiumaa :* Kihnu :* Muhumaa :* Naissaar :* Osmussaar :* Piirissaar :* Ruhnu :* Saaremaa :* Vilsandi :* Vormsi ===Ruotsin saaret=== :* Gotlanti :* Öland :* Värmdö ===Suomen saaret=== :* Ahvenanmaa :* Hailuoto ===Saksan saaret=== :* Fehmarn :* Rügen :* Usedom ===Puolan saaret=== :* Aestian (keinotekoinen saari Veikselin laguunissa) :* Uznam :* Wolin ===Venäjän saaret=== :* Koiviston saaret == Välimeri == === Läntinen- Välimeri=== ====Espanjan saaret==== *Baleaarit * Islas Chafarinas * Islas Alhucemas ====Ranskan saaret==== *Korsika ====Italian saaret==== *Elba *Ischia *Lampedusa *Lampione *Linosa *Pantelleria *Ponza *Sardinia *Sisilia ====Maltan saaret==== *Pyhän Paavalin saari *Malta *Manoel *Kemmuna *Kemmunett *Fungus Rock *Gozo *Filfla === Eteläinen-Välimeri=== ====Kreikan saaret==== *Kreeta *Euboea *Lesbos *Rhodos *Chios *Kykladit *Dodekanesia *Sporades *Argo- Saroniset saaret *Jooniansaaret ====Albanian saaret==== *Sazan ====Montenegron saaret==== *Sveti Nikola ====Kroatian saaret==== *Brač *Cres *Čiovo *Dugi Otok *Hvar *Iž *Korčula *Krk *Lastovo *Lošinj *Mljet *Molat *Murter *Pag *Pašman *Rab *Šolta *Ugljan *Vir ====Kyproksen saaret==== *Kypros * Euroopan saaret === Mustameri=== ====Bulgarian saaret==== *Pyhän Anastasian saari * Pyhän Cyricuksen saari * Pyhän Iivanan saari * Pyhän Tuomaksen saari ====Romanian saaret==== *Sacalinu Mare *Sacalinu Mic ====Turkin saaret==== *Tavşan *Büyükada (Amasra) *Hoynat *Hoynat *Kefken *Öreke ====Ukrainan saaret==== * Käärmesaari ===Pohjoinen Jäämeri=== =====Norjan saaret===== *Jan Mayen * Svalbard * Karhusaari * Länsimaa * Koillismaa =====Venäjän saaret===== *Bolševik *Frans Joosefin maa *Komsomolets *Novaja Zemlja *Lokakuun vallankumouksen saari *Pioneerisaari *Schmidtinsaari *Severnaja Zemlja === Norjanmeri=== ====Norjan saaret==== * Hitra * Lofootit * Sørøya
Mario Evaristo

Marino ”Mario” Evaristo (10. joulukuuta 1908 Buenos Aires, Argentiina – 30. huhtikuuta 1993) oli argentiinalainen jalkapalloilija, pelipaikaltaan vasen laitahyökkääjä. Evaristo edusti uransa alussa 1926–1932 Boca Juniorsia ja voitti heidän kanssaan kolmesti Primera División vuosina 1926, 1930 ja 1931. Lisäksi hän edusti muun muassa Racing Clubia ja Antibesia. Yhteensä hän pelasi 16 liigaottelua, joissa hän teki 6 maalia. Hän pelasi Argentiinan maajoukkueessa 9 ottelua, joissa hän teki 3 maalia. Hän kuului joukkueen kokoonpanoon vuoden 1930 maailmanmestaruuskilpailuissa sekä vuoden 1929 Copa Américassa, jonka Argentiina voitti. == Lähteet == Luokka:Argentiinalaiset jalkapalloilijat Luokka:Vuonna 1908 syntyneet Luokka:Vuonna 1993 kuolleet
Dignitas

Dignitas on maailmanlaajuinen elektronisen urheilun seura, joka perustettiin vuonna 2003. Sillä on joukkueet peleissä Fortnite, League of Legends ja Rocket League. Dignitaksen Counter-Strike: Global Offensive -joukkue voitti merkittävimpänä EPICENTER 2016 -turnauksen vuonna 2016. Dignitaksen Rocket League -joukkue taas voitti vuonna 2018 maailmanmestaruuden. == Lähteet == Luokka:Elektronisen urheilun seurat Luokka:New Jerseyn urheilu Luokka:Vuonna 2003 perustetut urheiluseurat
Teresita Fortín

Teresa Victoria Fortín Franco (17. marraskuuta 1885 Yuscarán – 19. tammikuuta 1982 Tegucigalpa) oli hondurasilainen taidemaalari.Juan Francisco Cernas Benítez, Teresita Fortín, la dama del arte naíf que dejó huella La Prensa 6.11.2014, viitattu 11.7.2024 Fortín oli pitkälti itseoppinut. Hän työskenteli 1920-luvulla opettajana Valle de Ángelesissa. Hän kuitenkin sairastui ja joutui viettämään pitkiä aikoja levossa. Tänä aikana Fortín ryhtyi maalaamaan. Vuonna 1933 Hondurasin kansalliskirjastossa pidettiin opetusministeriön tuella hänen maalaustensa näyttely. Fortín sai tuen opiskeluun Maximiliano Ramírez Eucedan johdolla. Hän sai opetusta myös Pablo Zelaya Sierralta. Vuonna 1934 Fortín aloitti opettamisen Carlos Zúñiga Figueroan perustamassa akatemiassa.Astrid Soca, Teresita Fortín, la artista que superó su condición social 500 historias 28.11.2022, viitattu 11.7.2024 Fortín osallistui vuonna 1942 Tegucigalpan tuomiokirkon kupolin Los evangelistas -teoksen restaurointiin. Teoksen oli aikoinaan tehnyt Hondurasin ensimmäinen ammattimainen taidemaalariSamaí Torres, Los trazos de la pintura en Honduras El Heraldo 11.7.2013, viitattu 11.7.2024 José Miguel Gómez. Fortínin mielenkiinto uskonnollista taidetta kohtaan kasvoi tämän myötä, ja hän käytti huomattavasti aikaa sen tekemiseen. Lisäksi Fortín maalasi muun muassa trooppisia maisemia. Hänen maisemamaalauksissaan näkyy impressionismin vaikutus.Raul Francisco Ayala, Teresa Victoria Fortín, pincel femenino que abanderó el civismo en la adversidad Iconos Mag 4.5.2022, viitattu 11.7.2024 Lisäksi Fortín omaksui vaikutteita muun muassa naivismista. Hänen teoksiaan otettiin näyttelyihin Hondurasin lisäksi Guatemalassa, Yhdysvalloissa ja Espanjassa. Fortín sai työstään useita palkintoja ja tunnustuksia, kuten Taiteen Pablo Zelaya Sierra -kansallispalkinnon (1980). == Lähteet == Luokka:Hondurasilaiset taidemaalarit Luokka:Vuonna 1885 syntyneet Luokka:Vuonna 1982 kuolleet
Jarmo Gunn

Jarmo Mikael Gunn (s. 1977) on Turun yliopiston lääketieteellisen tiedekunnan kirurgian professori (sydän- ja rintaelinkirurgia). == Elämä ja ura == Gunn kirjoitti ylioppilaaksi vuonna 1996 Helsingin ranskalais-suomalaisen koulun lukiosta. Hän opiskeli lääketiedettä Turun yliopistossa ja valmistui 2004 lääketieteen lisensiaatiksi, 2014 lääketieteen tohtoriksi ja sai dosentin arvonimen vuonna 2015 Turun yliopistossa. Sydän- ja rintaelinkirurgian erikoislääkäriksi hän valmistui 2012. Kirurgian professoriksi Gunn nimitettiin vuonna 2023. Gunn on julkaissut yli 100 tieteellistä artikkelia erityisesti sydän- ja keuhkotoimenpiteiden pitkäaikaistuloksista sekä aortan dissekaation hoidosta sekä kirjoittanut useita oppikirjan kappaleita. == Lähteet == Luokka:Vuonna 1977 syntyneet Luokka:Elävät henkilöt Luokka:Suomalaiset professorit
Arttu Moisio

Arttu Moisio (s. 6. huhtikuuta 1994) on suomalainen pesäpallon syöttötuomari. Hän tuomitsee pääsääntöisesti Superpesiksen otteluita. Moision tuomariparina toimii Eki Kutvonen. Moisio on pelannut pesäpalloa Suomensarjassa ja lentopalloa 1-sarjassa. Moisio on kotoisin Vaasasta, mutta hänen kasvattajaseuransa lentopallossa on Varkauden Tarmo ja pesäpallossa Puurtilan Kisa-Pojat. == Lähteet == Luokka:Pesäpallotuomarit Luokka:Vuonna 1994 syntyneet Luokka:Elävät henkilöt
Ølensjøen

Ølensjøen tai pelkkä Ølen on taajama Vindafjordin kunnassa Rogalandin läänissä Norjassa ja kuntansa hallinnollinen keskus. Taajaman pinta-ala on 1,1 neliökilometriä ja asukasluku 1 303 vuonna 2023. Ølen oli itsenäinen kunta vuoteen 2006. ==Lähteet== ==Aiheesta muualla== Luokka:Norjan taajamat Luokka:Vindafjord
Paula Deppe

Paula Deppe (1886 Rokycany – 1922 Seestetten) oli Saksaan asettunut böömiläissyntyinen taidemaalari.Paula Deppe Museen in Bayern 8.7.2024, viitattu 11.7.2024 Deppe sai varhaisimman maalausopetuksensa Plzeňissä. Pian vuosisadan vaihduttua hän lähti Müncheniin.Paula Deppe 1886–1922 Lehmanns, viitattu 11.7.2024 Siellä hän opiskeli naisten taideakatemiassa. Hänen opettajiaan olivat Heinrich Knirr ja Julius Seyler. Deppe osallistui Münchener Secession -taiteilijaseuran näyttelyihin. Hän loi hyvin yksilölliseen tyylin. Hänen tuotantoonsa kuuluu muun muassa asetelmia, maisemamaalauksia ja muotokuvia. Deppe muutti vuonna 1918 Harlachingiin ja vuonna 1919 Seestetteniin Passaun piirikuntaan. Hän kuoli siellä vuonna 1922 pitkään sairastettuaan. Deppen teosten suurin kokoelma on Passaun Oberhausmuseumissa. Kun taiteilijan syntymästä tuli kuluneeksi 125 vuotta, siellä järjestettiin erikoisnäyttely, jossa esillä oli yli kaksisataa Deppen teosta uran eri vaiheilta. == Lähteet == Luokka:Saksalaiset taidemaalarit Luokka:Vuonna 1886 syntyneet Luokka:Vuonna 1922 kuolleet
Ølen

Ølen oli Norjan kunta Rogalandin läänissä (vuoteen 2002 saakka Hordalandin läänissä) vuosina 1916–2006. Se liitettiin Vindafjordin kuntaan. Liitoshetkellä sen pinta-ala oli 181 neliökilometriä ja asukasluku 3 420. ==Kuvia== Ølen kirke eksteriør detalj.jpg|Ølenin kirkko ==Lähteet== ==Aiheesta muualla== Luokka:Vindafjord Luokka:Norjan entiset kunnat
Sandeid

Sandeid on taajama Vindafjordin kunnassa Rogalandin läänissä Norjassa. Taajaman pinta-ala on 0,6 neliökilometriä ja asukasluku 679 vuonna 2023. Se oli kuntansa hallinnollinen keskus vuoteen 2006, jolloin kuntaliitoksen myötä Ølensjøenistä tuli uusi kuntakeskus. Sandeid oli itsenäinen kunta vuosina 1923–1965. ==Lähteet== ==Aiheesta muualla== Luokka:Norjan taajamat Luokka:Norjan entiset kunnat Luokka:Vindafjord
Vikedal

Vikedal on taajama Vindafjordin kunnassa Rogalandin läänissä Norjassa. Taajaman pinta-ala on 0,8 neliökilometriä ja asukasluku 490 vuonna 2023. Vikedal oli itsenäinen kunta vuoteen 1965. ==Lähteet== ==Aiheesta muualla== Luokka:Norjan taajamat Luokka:Norjan entiset kunnat Luokka:Vindafjord
Eki Kutvonen

Eki Kutvonen (s. 8. huhtikuuta 1974) on suomalainen pesäpallon pelituomari. Hän tuomitsee pääsääntöisesti Superpesiksen otteluita. Kutvosen tuomariparina toimii Arttu Moisio. Pelaajaurallaan Kutvonen edusti Suomensarjassa pelannutta Puurtilan Kisa-Poikia vuoteen 2006 saakka. Kutvonen asuu Varkaudessa, ja hän on toiminut rehtorina ja luokanopettajana. == Lähteet == Luokka:Pesäpallotuomarit Luokka:Vuonna 1974 syntyneet Luokka:Elävät henkilöt
Skjold (Vindafjord)

Skjold on taajama Vindafjordin kunnassa Rogalandin läänissä Norjassa. Taajaman pinta-ala on yksi neliökilometri ja asukasluku 933 vuonna 2023. Skjold oli itsenäinen kunta vuosina 1837–1965. ==Lähteet== ==Aiheesta muualla== Luokka:Norjan taajamat Luokka:Norjan entiset kunnat Luokka:Vindafjord
Skjold

Skjold voi tarkoittaa seuraavia: * Skjold, taajama Målselvin kunnassa Norjassa * Skjold, entinen Norjan kunta ja nykyinen taajama Vindafjordin kunnassa
Ølensvåg

Ølensvåg on taajama Vindafjordin kunnassa Rogalandin läänissä Norjassa. Taajaman pinta-ala on 0,4 neliökilometriä ja asukasluku 475 vuonna 2023. ==Lähteet== ==Aiheesta muualla== Luokka:Norjan taajamat Luokka:Vindafjord
Pablo Zelaya Sierra

Pablo Zelaya Sierra (30. lokakuuta 1896 Ojojona – maaliskuu 1933 Tegucigalpa) oli hondurasilainen taidemaalari.PABLO ZELAYA SIERRA, el padre de la plástica contemporánea hondureña Arslatino.com, viitattu 12.7.2024 Hän oli yksi varhaisimmista hondurasilaisista modernisteista.Gustavo Larach, Zelaya Sierra, Pablo (1896–1933) Routledge Encyclopedia of Modernism 26.4.2018, viitattu 12.7.2024 Zelaya Sierra valmistui opettajaksi, mutta lähti sitten Costa Ricaan ja opiskeli siellä taidekoulussa. Vuonna 1920 Zelaya Sierra lähti Hondurasin hallinnon rahoituksella opiskelemaan San Fernandon kuninkaalliseen taideakatemiaan Madridiin. Siellä hän sai opetusta Manuel Beneditolta ja Daniel Vázquez Díazilta. Zelaya Sierra pysyi Euroopassa vuoteen 1932 saakka ja tutustui varsinkin postimpressionismiin. Hänen teoksensa saivat Espanjassa hyvän vastaanoton, ja niitä oli esillä muun muassa Ateneo de Madridissa. Yksi Zelaya Sierran viimeisistä ja tunnetuimmista maalauksista on Hermanos contra Hermanos. Hänen saamansa huomio oli aikansa Hondurasissa vähäisempää kuin Espanjassa. Sittemmin hän on saanut laajempaa tunnustusta myös Hondurasissa, ja hänen mukaansa on nimetty kansallinen taidepalkinto. Zelaya Sierraa on tyylillisesti verrattu Diego Riveraan ja Candido Portinariin. Hänet haudattiin Cementerio General de Tegucigalpaan, ja Museo del Hombre Hondureño teetätti myöhemmin hänen haudalleen rintakuvan. == Lähteet == Luokka:Hondurasilaiset taidemaalarit Luokka:Vuonna 1896 syntyneet Luokka:Vuonna 1933 kuolleet
Skjoldin kirkko

Skjoldin kirkko () on Vindafjordin kunnassa Rogalandin läänissä Norjassa sijaitseva kahdeksankulmainen kivikirkko vuodelta 1999. Se rakennettiin vuonna 1992 tulipalossa tuhoutuneen puisen edeltäjänsä tilalle. ==Kuvia== Skjold kirke T241 01 0076.jpg|Vanha Skjoldin kirkko valmistui 1887 ja paloi 1992. ==Lähteet== ==Aiheesta muualla== Luokka:Norjan kivikirkot Luokka:Vindafjord
Vatsin kirkko

Vatsin kirkko () on Vindafjordin kunnassa Rogalandin läänissä Norjassa sijaitseva puinen pitkäkirkko vuodelta 1855. ==Lähteet== ==Aiheesta muualla== Luokka:Norjan puukirkot Luokka:Vindafjord
Imslandin kirkko

Imslandin kirkko () on Vindafjordin kunnassa Rogalandin läänissä Norjassa sijaitseva puinen pitkäkirkko vuodelta 1861. ==Lähteet== ==Aiheesta muualla== Luokka:Norjan puukirkot Luokka:Vindafjord
Vikedalin kirkko

Vikedalin kirkko () on Vindafjordin kunnassa Rogalandin läänissä Norjassa sijaitseva puinen pitkäkirkko vuodelta 1881. ==Lähteet== ==Aiheesta muualla== Luokka:Norjan puukirkot Luokka:Vindafjord